钦定古今图书集成/明伦汇编/闺媛典/第221卷 > 马伯取妻郭氏
## 钦定古今图书集成/明伦汇编/闺媛典/第221卷 > 马伯取妻郭氏

按《颍上县志》：郭氏，希伦女，生员马伯取妻。夫亡，氏年
三十三，怀孕未育。氏以孕未必男，誓欲死，从所亲论
之曰：“死仅了一己事耳，如夫之宗嗣何？万一得男，所
全甚大。”氏颔之。越四十二日，果生男，即乾州守履云
也。氏括发盟心，抚育教训，历五十年如一日，年八十
三。事闻旌表。